JohanHeinsen/ENO huggingface dataset:
Ribe Stifts Adresseaviser, 1839-10-25
En Læge i Allesbury, Hr. Ceeley, har beviist, at Menneske- og Kokopper have samme Oprindelse, idet Kokopperne ere Resultatet af de Koen meddeelte Menneskekopper. Hr. Cerley indpodede Køer med varioløst Stof, og de derved optrukne Blærer havde den fuldkomneste Lighed med Kokopper. For at forvisse sig fuldkommen derover indpodede han Børn med dette af Koen kunstigt vundne Stof, og Udfaldet blev en skjøn, ægte Kokoppeblære. Børnene bleve derpaa underkastede Jndpodning af Menneskekopperne, men vare ved den tidligere Jndpodning fuldkommen beskyttede for Sygdommen. Der ere nu skeete 25 Jndpodninger af dette Stoff, som man i Sandhed kan kalde Variola Vaccina, og stedse have tilfredsstillende Blærer viist sig. Ogsaa i Bristol er dette Stof blevet anvendt med samme Nytte. Denne Opdagelse er i en vis Henseende af stor Vigtighed, ofte udbryde Kopperne i Egne, hvor ingen Kokoppelymphe er at faae, nu er det kun fornødent at indpode en Ko med den af Menneskekopperne tagne Lymphe, og den for det menneskelige Legeme saa fordærvelige Gift forvandles til en beskyttende Vædske mod den frygtelige Sygdom. - Et engelsk Blad indeholder en Skitze af Prinds Albert af Sachsen-Coburgs Liv, ved hvilken Leilighed hans Stamtavle henføres til de sachsiske Anførere, der i det 5te Aarhundrede fulgte med Angelsachserne Hingist og Horsa til England. Efterat Hr. v. Amburgh d. 7de Octbr. havde givet Pariserne det mærkværdige Skuespil at afrette en for faa Dage siden fra New York ankommen sort Løve, som blev holdt for aldeles utæmmelig, havde denne Forestilling d. 8de nær endt meget tragisk. Hr. v. Amburgh gjorde næmlig med Løven følgende Kunststykke: Han bød den at lægge sig ned, stillede sig derpaa op paa dens Legeme og lod dernæst en Hyæne klattre op paa sine (v. Amburghs) Skuldre. Vægten blev sandsynligviis Løven for tung; thi den vendte knurrende Hovedet, greb sin Herre ved Benet og slog sine Tænder saa fast ind i Kjødet, at Blodet sprang frem med Magt. Hr. v. Amburgh blev urokkelig rolig; han viste ikke den ringeste Yttring af Smerte og ved et Slag med en Jernstang tvang han Løven til at slippe og indtage sin tidligere Stilling. Derpaa gjentog han det afbrudte Experiment og fuldførte det lykkeligt. Paa Publikum gjorde Synet af denne Scene et dybt Jndtryk. Flere Damer bleve afmægtige, og Parterret forlangte Tæppet ned; man kaldte derpaa v. Amburgh frem for at overtyde sig om hans befindende. Han kom ikke, men der blev mældt, at han befandt sig i Lægernes Hænder.
Ribe Stifts Adresseaviser, 1839-10-25
Jndenlandske Efterretninger. Jfølge et Circulaire fra det Kongl. General-Toldkammer af 24de Septbr. d. A. skulle indenlandske Fabriks- og Haandværks Varer være forsynede med Pas seer-Sedler, endog da, naar Fabrikanten eller Haandværkeren selv følger med Fabrikatet. (Berl. T.)
Ribe Stifts Adresseaviser, 1839-10-25
D. 21de ds. er af den kgl. Landsoverret samt Hof og Stadsret paadømt den af Kammeradvocaten anlagte Sag imod Justitsraad og forhenværende Hofcasserer, Hartvig David Duncan, der, som bekjendt, tiltales for Kassemangel. De Summer, han blev dømt at betale, ere: til Hofcassen 3195 Rbd. 10 s. r. S. og 24. 463 Rbd. 56 1/2 s. S. og T., samt til Christiansborg Slotsbygnings-Kasse 552 Rbd. 19 s. r. S. og 24,360 Rbd. 11 1/2 s. S. og T. Under Defensionen, for ham var gjort den Jndsigelse, at da den største Deel af disse Summer var bortspillet i Tallotteriet og saaledes komne i en anden af Kongens eller Statens Kasser, skulde han ikke kunne dømmes til det ved Fr. 4de Marts 1690 bestemte Tvangsmiddel for Beløbet; men denne Jndsigelse har Retten forkastet og dømt ham til Tvangsmiddel for hele det skyldige Beløb. - J hans Bo findes 2de Panteobligationer for 9,700 Rbd., hvis Beløb altsaa saavelsom Beløbet for hans Jndbo, vil komme til Afdrag paa de idømte Summer. (S. B.)
Ribe Stifts Adresseaviser, 1839-10-25
Til den i dette Efteraar stedfundne medico-chirurgiske Examen vare 14 anmeldte, af hvilke i ikke indfandt sig og 3 forlode Examen. Ved samme erholdt 6. C.F. Jespersen, L. J. C. Hjorth. C. V. H. Petersen, N. H. From. S. C. Sølling og C. E. Tolderlund Charakteren Landabillis, og 4. R. W. H. A. Callisen, J. Wulff. J. Nielsen og S. V. Kofod hand, ill. pr. gr. (Kbh.)¬
Ribe Stifts Adresseaviser, 1839-10-25
J Anledning af Hs. Maj. Dronningens Fødselsdag vil paa det kongelige Theater den 28de de, blive opført: "Hofkoncerten eller Debutantinden", Syngespil af Scribe, Musikken af Auber, samt "Festen i Alband", Ballet af Bournonville.
Ribe Stifts Adresseaviser, 1839-10-25
Fra Aaret 1840 vil det kongelige Klasselotterie komme til at bestaae af 6 Klasser istedetfor at det for bestod af 5. J den første af disse Klasser bliver Jndskuddet 2 Rbd., i den anden 3 Rbd., i den tredie 4 Rbd., i den fjerde 5 Rbd., i den femte 5 Rbd., i den sjette 6 Rbd.; saa at Jndskuddet altsaa bliver lig det tidligere, kun fordeelt i mindre Summer. J Hensyn til Nummerne bliver Indretningen den gamle, saa at hver Lodseddel, som hidtil, betegnes med en Ambe.
Ribe Stifts Adresseaviser, 1839-10-25
Men de forhen Spillerne tilgode kommende lave Gevinster, naar kun Lodsedlernes Bagtal og ikke deres Fortal udkom, bortfalde nu og Frilodder træde i deres Sted. Alle Gevinster udbetales i deres fulde Beløb uden Afkortelse af Rabat; denne var tilforn af Summer under 1000 Rbd. 10 Procent, og af Summer over 1000 Rbd. 15 Procent stor, derimod vil Beløbet af et Kjøbelod til den følgende Klasse, saalænge der endnu haves uafsatte Lodder, fremdeles blive afkortet enhver af de Vindende ligesom forhen. Trækningen i den første Klasse skeer Mandagen den 3die Februar 1840, i den sjette Klasse den 26de Octbr. og den 2den og 9de Novbr. 1840. J sjette Klasse er den første Præmie 50,000 Rbd. og den første Gevinst 30,000 Rbd., saa at man i det lykkeligste Tilfælde kan vinde 80,000 Rbd. (Dagen.)
Ribe Stifts Adresseaviser, 1839-10-25
Til det d. 22de ds. begyndte Uldmarked i Kjøbenhavn var kun leveret 26,000 Pd. Man maa beklage, siger Berl. T. - , at Lolland og Falster, netop de Provindser, hvorfra man har ventet betydelige Tilførsler og som meest have foranlediget Oprettelsen af Uld markedet, allermindst have bidraget til dette; thi hvad der er tilført os derfra er ikke værd at omtale. Den anden Grund, hvorfor Markedet er saa sparsomt forsynet med Uld, maa søges i Udeblivelsen af vore Jslandsfarere. Det Qvantum, som de hidtil ankomne Skibe have tilført os fra Jsland, blev søgt til høie Priser, og Eierne fandt det derfor fordeelagtigere at benytte en god Conjunctur og sælge strax, end at sende Ulden til Markedet. Dette er altsaa en tilfældig Omstændighed, som har bidraget til Uldtaarkedets ring Forsyning.
Ribe Stifts Adresseaviser, 1839-10-25
J No. 3 og 4 af "Fædrelandet" har Hr. O. Lemann i en Artikel og Jndustriforeningen og dens Virksomhed søgt at godtgjøre, hvor uhensigtsmæssig det er, naar Producenten selv befatter sig med at afhænde sine Frembringelser i Detail, medens det ønskelige Forhold er dette, at den Jndustrielle meer og mere gaaer over til en fabrikmæssig Drift ved at kaste sig paa enkelte Gienstande og at han da afhænder dem i store Partier til Kjøbmænd, der igjen sælge dem til Konsumenterne.
Ribe Stifts Adresseaviser, 1839-10-25
Som man erfarer, vil den paatænkte Forandring, med Bladet "Fædrelandet allerede træde i Kraft til Nytaar, saa at det allerede da vil udkomme som et Dagblad. (Vib. A.)¬
Ribe Stifts Adresseaviser, 1839-10-25
J sidste Nummer af "Nordisk Kirketidende" læses et høist mærkeligt Aftstykke, betitiet: "Erklæring og Protest fra Lægfolk i Fyen mod Forandring i Ritual og Alterbog, hvilken Erklæring - hedder det i det nævnte Blad - herved" (9: ved Kirketidenden, tilstilles den ærede Commission, som er nedsat til at bedømme Udkastet til den nye Alterbog og Kirketitual. Erklæringen" begynder med at tilønske Commissionen, Guds Naade og hans Helligaands Veiledning til et saa vanskeligt og farligt Foretagende". J de Sætninger, der synes at skulle danne Mellemleddet mellem "Erklæringen" og "Protesten", beklages, at det nævnte Udkast ikke er eller har været tilstillet Menigheden til Overveielse, men kun Biskopperne, Præsterne og hvem ellers at biskopperne vilde". Derpaa gaaer man over til kritisk at gjennemgaae det formeentlig Feilagtige ved den hidtil brugte Formular ved Daaben, Pagten (her gielder det naturligviis det interessante Punkt om Diævleforsagelsen), Nadveren og Collecter, (hvad Texternes Forandring vedkommer, kan det siges der – jo være en ligegyldig Ting, da det jo Alt er Skriftens Ord"). Efter saaledes at have prøvet og gjennemgrandsket disse Materier, siges tilsidst, Og nu efter ovenstaaende Dom og Slutning, nødsages vi til at nedlægge Protest paa Troe og Samvittighed, at vi i den Form og Skikkelse, det nu har, ikke kan eller vil modtage det, saalænge det ikke er ledet i den Aand og Form, som det Gamle er udtrykt i; men i alle Tilfælde ønske vi at blive ved det Gamle". Underskriverne af denne Erklæring ere fra Over-Kjærby, Drigstrup By, Bregnor By, Rørbek og Kjerteminde. saavel Gaardmænd, som Gaardmænds Sønner, Huusmænd, Ungkarle, Tjenestekarle og Professionister ikke at forglemme to Tienestedrenge, hvis religiøse Sands maa formodes at være ganske overordentlige tidligt og fyldigt udviklet. (Hemp. A.)
Ribe Stifts Adresseaviser, 1839-10-25
Redaktøren af Kieler Korrespondent, Advocat Olhausen, er udnævnt til Aktuarius ved Under- og Politiretten i Kiel.
Ribe Stifts Adresseaviser, 1839-10-25
J Landsbyen Spentrup (ved Randers) have flere Personer i denne Tid været angrebne af pludselig cholerisk Brækning og Diartboe, hæftige Sting i høire Side, samt Sveed. Tilfældene vare accurat eens hos dem Alle. Ogsaa Digteren Blicher havde et beftigt Anfald deraf, men er nu igjen i god Bedring. (Rd. A.)
Ribe Stifts Adresseaviser, 1839-10-25
Ved Tallotteriets 1493. Trækning i Kbhvn. udkom: No. 21. 72. 34. 30. 8.
Ribe Stifts Adresseaviser, 1839-10-25
Ribe. J Torsdags Aftes omtrent fra Kl. 7 1/2 til 11 viste sig her et skjønt Luftsyn, idet en bred, rødlig Lysstribe med flere smalere faaes under klart Maaneskin at gaae og fra den noget mørke Horizont i Vesten. Lysstriberne, formodentlig Nordlys, bleve smalere mod Zenith og syntes at strække sig næsten til den østlige Horizont, dersom ellers ikke lignende Striber til samme Tid stege og fra Østen, hvilket ikke nøiagtigen kunde iagttages.
Ribe Stifts Adresseaviser, 1839-10-25
22de Søndag efter Trinitatis prædiker i Domkirken Hs. H. Hr. Stiftsprovst Dr. Frost, Ridder af Dannebroge; i Cathrine Kirke Hr. Pastor de Thurah. Døbt i Cathrine Kirke d. 25de August: Smedemester N. S. J. Schmidts Datter, Nicoline Schmidt. Fadderne: Mad. Adler, Jfr. L. Guldberg, Procurator Tvede og Velopsynsmand Tronier. D. 13de October: Skræddermester H. Mogensens Datter, Caroline Margrethe Hansen. Fadd. Vognmd. B. Müllers Hustrue, Jfr. B. Andersen, Møllersvend P. L. Boel og Skrædde svend N. Forup. S. D., Skomagermester A. Kruse Datter, Kirstine Marie Kruse, Fadd. Frue Brøchner, Pigen A. Schmidt fra Hvidding, Skomagermester J. Kruse og Snedkersvend J. Tingberg.
Ribe Stifts Adresseaviser, 1839-10-25
Copulerede i Cathrine Kirke d. 31te Aug. Enkemand Avlsbruger Anders Sørensen Blinkenberg og Pigen, Karen Terkelsdatter.
Ribe Stifts Adresseaviser, 1839-10-25
Bekjendtgjørelser. De ved Stormfloden den 7de og 8de Januar sidstleden skadelidte Beboere paa Rome under Ribe Amt have, i de dem i denne Anledning til flydte betydelige Erstatningssummer, med rörte og taknemmelige Hjærter modtaget umiskjendelige Beviser paa velgjörende Medborgeres Deeltagelse, i deres haarde Skjebne, og de frembære herved deres dybfølte Tak saavel til de ædle Givere som til den Høie Ovrighed, der med Viisdom fordeelte de indkomne Bidrag.
Ribe Stifts Adresseaviser, 1839-10-25
Udsalg. 300 Dousin Staalpenne i Dousin 4 1/2 LssH. C. B. Krebs.
Ribe Stifts Adresseaviser, 1839-10-25
Mit Oplag af Bundtmagervare er i disse Da Trykt i Ribe hos Chr. sal. Hyphoff. ge blevet forsynet med endeel lange og korte Boas, Vinter=Kasketter, laadne Støvler og Pelskraver, m. m., som alt sælges til nedsatte Priser. Ribe d. 25. Octb. 1839. H. sal. Dessauer.
Ribe Stifts Adresseaviser, 1839-10-25
Dandse-Underviisning. Mandagen d. 28de October begynder Undertegnede sin Dandse-Underviisning for Børn paa Raadstue salen her i Byen, hvis et tilstrækkeligt Antal maatte melde sig hos mig. Betalingen vil blive meget billig. Ærbødigst C. Kierrumgaard.
Ribe Stifts Adresseaviser, 1839-10-25
J Overeensstemmelse med Forordningen af 26de Octe ber 1792, indkaldes herved med 12 Ugers Varsel sub poena præclusi et perpetui selentii Enhver som maatte have Noget at fordre efter den i Lunde under Wester Herreds Stiftejurisdiction afdøde, forhen værende Kjøbmand og eligeret Borger Lorentz Hansen fra Hadersleb, til at melde sig for undertegnede Skifteforvalter og beviisliggjøre deres Krav. Ligeledes anmodes Enhver som maatte være Debitor til Stervboet snarest mueligt at indbetale deres Skyld. Varde den 18de October 1830. Pedersteinen.
Ribe Stifts Adresseaviser, 1839-10-25
At Repartition i Kjøbmand Sammel Cohns Fallitboe vil blive fremlagt ved en Skiftesamling, som afholdes paa Raadstuen her i Byen Mandagen der 18de November næstkommende om Formiddagen Klokken 10, bekjendtgjøres herved til alle Vedkommendes Efterretning. Ringkjøbing Byefogedcontoir, den 22de October 1839. John Finsen.
Ribe Stifts Adresseaviser, 1839-10-25
Tirsdagen d. 17de December d. A. bortsælges ved offentlig Auction den forhen af den afdøde Hans Peder Godt i Besid havde Eiendomsgaard i Toftlund, hvorved hidtil ogsaa Kroer er dreven. Tilsamme henligge omtrent 160 Tønder Land, hvorpaa kan holdes 4 Heste og 30 til 36 Stykker Hornqvæg. Saaes kan omtrent 10 Tønder Rug, 5 Td. Byg, 8 til 10 Td. Havre, 4 til 5 Td. Boghvede. Høe avles 60 til 70 Læs, men Høeavlen kan betydeligen forbedres. J Landet findes Mergel og Gaarden ligger meget fordeelagtig for sammes Bedrist. Liebhabere ville indfinde dem paa Stedet bemeldte Dags Formiddag Kl. 11. Toftlund i Nør Rangstrup Herredsfogderi d. 19de Oc Stemann. tober 1839.
Ribe Stifts Adresseaviser, 1839-10-25
Licitation. J Anledning af trende Skolers Opførelse i Skrave Sogn, nemlig i Langetved, i Kjøbenhoed og Langetvedskov, vil blive afholdt offentlig Licitation i Kjøbenhoed Skole Tirsdagen d. 5. November førstk., Form. Kl. 10, hvortil Lysthavende indbydes. Overslag og Conditioner ville 6 Dage førend Licitationen være til Eftersyn hos Skoleforstanderne Enevold Lauesen, og Knud Lassen. Stolecommissionen i Skrave, d. 17. October 1839.
Ribe Stifts Adresseaviser, 1839-10-25
Placat. Mandagen den 28de October Eftermiddag Kl. 2 bliver paa denne Byes Raadstue ifølge Forlangende afholdt Auction over et Partie hjemmegjorte Lærreder, bestaaende af femfjerded. brede hanoveranske, femfjerded. og sexfjerded. brede Bilefelder, femfjerded, og sexfjerded. 4 Lysthavende indbydes. brede Creas. Thorup. Ribe, den 21de Octbr. 1839. const.
Ribe Stifts Adresseaviser, 1839-10-29
Kongelig allernaadigst privilegeret. N. og AdresAvis, overalt i de danske Stater. som forsendes med Brevposten, No. 87. Tirsdagen den 29de October. Udgives af Chr. sal. Hyphoff. Redigeres af C. Hyphoff.
Ribe Stifts Adresseaviser, 1839-10-29
Udenlandske Efterretninger. Frankerig. Der er foregaaet et nyt Attentat mod Kongen, dog denne Gang uden mindste politisk Betydning. D. 18de om Aftenen, da Kongen tilligemed Dronningen og Prindsesse Adelalde begave sig fra Tuillerierne til St. Cloud, nærmede en Kone sig Vognen og kastede en Steen ind igjennem Ruden, hvis Skaar saarede Dronningen i Hovedet. Kongen lod holde, og da han havde overbeviist sig om, at Læsionen, var kun ubetydelig, lod han kjøre videre. Konen, der var vanvittig, heed Stephanie Girandet; hun var klædt i Pialter og har et rødt Tørklæde og Hovedet. Hun blev strax ført til Forhør, som ikke ledte til noget andet Resultat end Bekræftelsen af hendes Vanvid. Hun skal her have erklæret, at hun havde besluttet at myrde Kongen, fordi hun i længere Tid var bleven forfulgt af Kongens Kuirassierer o. s. v. - Blanqui har endnu intet bekiendt; det har ikke feilet paa Formodninger om, at det med hans Afreise stod en ny Konspiration i Forbindelse. - J den sidste Tid høre Tyverier og Jndbrud i Paris til Dagens Nyheder. Don Carlos har have et Par ubehagelige Besøg af Kreditorer, der fordre enten i Kontanter eller i sikkre Papirer deres Fordringer paa 250,000 Fr. Subskriptionen, for de 6,000 carlistiske Flygtninge har til Datum kun indbragt 36,000 Fr. Mange af dem, hvoriblandt høje Generaler, mangle endog det Allernødvendigste.
Ribe Stifts Adresseaviser, 1839-10-29
England. Parlamentet er blevet prorogeret til d. 12te Decbe. "Morning Herald" vedbliver sine Paastande om Dronningens nærforestaaende Formæling med Prinds Albert af Sachsen, Coburg. Jmellem Dronningen og dennes Moder er der opstaaet en Spænding, der har bevæget Førstnævnte til paa længere Tid at begive sig til Kontinentet. Codrington har overtaget Kommandantposten i Portsmouth. - Et lerseilende Skib er afgaaet til Canton med Depescher i Anledning af Striden imellem Englænderne og de chinesiske Øvrigheder.
Ribe Stifts Adresseaviser, 1839-10-29
Holland. Velunderrettede Personer ville vide, at der ikke længere er Tale om Forbindelsen mellem Kongen og Grevinde Outremont. D. 21de aabnede Kongen Generalstaternes Møder. Bladene yttre deres Tilfredshed med Throntalen, især med Kongens Erklæring om Finantsernes Tilstand. - Paastanden, at Orangisterne have fremkaldt Urolighederne i Gent, er ikke i mindste Maade bleven stadfæstet, hvorimod det er bleven beviist, at det i Byen fremherskende orangistiske Parti har bidraget sit til at undertrykke Urolighederne.
Ribe Stifts Adresseaviser, 1839-10-29
Spanien. De i den sidste Tid omtalte Forandringer i Kabinettet ere igjen svundne fra Tapetet; man mener, at Kamrene snarere ville blive prorogerede end at Ministrene aftakke. - Cabrera laver sig i Cantavicia til en kraftig Modstand; paa Morelles befæstning arbeides der paa det ivrigste Dag og Nat; 2,000 Bøn det maae gjøre Arbeidet. Han er rigeligen forsynet med Levnetsmidler. Espartero vedbliver at rykke frem; at han har noget Stort i Værk kan vel ikke betvivles; hans Operationsplan roses, og han søger at sikkre sig Tilførsel af Proviant fra alle Kanter. Cabrera vedbliver sin tyranniske Fremgangsmaade mod de Fangne. - Martine de la Rosa er til Erindring om hans Medvirkning i Kvadrupelalliancen udnævnt til Marquis deel Allianza.
Ribe Stifts Adresseaviser, 1839-10-29
Tyrkiet og Ægypten. Herfra intet Nyt, men kun modsigende Efterretninger. D. 30te Septb. ankom en engelsk Dampbaad med Depescher til Oberst Campbell, der strax afholdt en Konferents med den franske og russiske Gesandt, hvorpaa denne strax begav sig til Rosette for at træffe Vicekongen, men denne var allerede borte og paa Veien til Kairo. De sidste Efterretninger Mehmed modtog fra Konstantinopel skulle have været efter Ønske, idet han yttrede sig med at Sultanen og Sultaninden, blive ham mere og mere venligsindede og at Kosrew snart vil være styrtet.
Ribe Stifts Adresseaviser, 1839-10-29
Jblandt Ægypterne var nylig det Rygte udbredt at der vare ankomne tyrkiske Emissærer for at myrde Vicekongen; denne eftersporede det og fandt at nogle Arabere havde taget sig den Dristighed at sætte hiint Rygte i Omløb, hvorfor de strax bleve halshuggede. Man har endelig begyndt i det smaa med at udbetale den ægyptiske Flaade den for fjorten Maaneder resterende Sold. Mehemed søgte i sin Forlegenhed at faae Penge hos Kjøbmændene imod Løvte paa Bomuld, Riis &c., som han ventede fra det Jndre af Landet. De nødvendige Penge har han alligevel ikke kunnet paa denne Maade tilveiebringe, hvorfor han søgte en besynderlig Udvei, det han næmlig betalte kun dem, hvis Sold maanedlig ikke oversteg 30 Piastre. Hafis Pascha er indsat i alle sine Værdigheder og har faaet Kommanden i Lilleasien.
Ribe Stifts Adresseaviser, 1839-10-29
Jndenlandske Efterretninger. Lic. juris F. C. Bornemann er udnævnt til Lee tor ved det juridiske Facultet. (Berl. T.)
Ribe Stifts Adresseaviser, 1839-10-29
Jfølge den nu udkomne Forordning angaaende Behandlingen af en bortebleven Persons Formue" hensættes eller deponeres Arv i Almindelighed ikke for den Arving, om hvem det ei vides, hvor han er at finde, og som heller ikke har meldt sig efter udstedt Proclama. Efter samme behover en forladt Ægtefælle ei heller at oppebie de ved Loven bestemte 7 Aar med at erhverve Skilsmissedom, naar der haves en til Vished grændsende Sandsynlighed for, at den bortreiste Ægtefælle er forulykket. (Helf. A.)
Ribe Stifts Adresseaviser, 1839-10-29
Angaaende den Thalbitzerske Sag meddeler Kbh. følgende berigtigende Oplysning: Efterat Hs. Majestæt var bleven gjort opmærksom paa den Frisindedes Artikel om Lieutenant Thalbitzer, befalede han det jydske Jægercorps at lade undersøge Sagens Sammenhæng, samt at tilstille ham det præliminaire Forhør. Dette første Forhør optog da Overauditeur Mourier. Men efterat Hs. Majestæt, som følge af dette, havde befalet, at Sagen skulde fremmes og paadømmes, begiærede Overauditeur M. sig fritaget for at fungere i den, hvorpaa Overauditeur Tønder i hans Sted af Generalauditoriatet blev constitueret. Der har saaledes ikke hvilet nogen Mistanke paa Overauditeur Mourier om at han skulde have søgt at fremstille Sagen i et urigtigt Lys; ligesom ikke heller det kongelige Rescript indeholder nogen Anke i saa Henseende.
Ribe Stifts Adresseaviser, 1839-10-29
Følgende mærkelige Yttringer, der findes i Slutningen af Hr. Kapt. v. Ræders nylig udkomne, ogsaa for Jkke Militære interessante Skrift: "Om Vaabenøvelser og Freds Maneuvrer" berøre et af Øjeblikkets vigtigste Spørgsmaal, om Krig eller Fred. "Hvorlænge Europas Fred endnu vil vare ved - hedder det deri – kan neppe nogen Dødelig forudsige. Alting har sin Grændse, altsaa ogsaa Freden, og mange Tegn synes at tyde paa, at denne Grændses Ende ei er meget fjern. Den store Canning sagde for sin Bortgang: "Den næste Krig vil blive almindelig og af en saadan Natur, at man dertil aldrig har seet Mage." Denne Paastands Rigtighed føles almindeligt og er, ifølge det tilstedeværende brændbare Stofs og sammes Elementers Antændelighed, mere end sandsynlig. Canning var af de sjeldne Aander, der med Sikkerhed skuede langt ind i Begivenhedernes, for Andre mørke og ubekjendte Fremtid. En evig Fred er desuden, bestoværre? en Chimære, en Umulighed, og maaskee ei engang en virkelig Lykke for Menneskeheden i Almindelighed. Men kunne vi end ei med Bestemthed forudsige, hvor nær eller fjern den næste Krig er, saa kunne vi dog med menneskelig Bestemthed forudsige: at netop vort Land vil blive et af de alvorligste og vigtigste Berøringspunkter i den næste Krig.
Ribe Stifts Adresseaviser, 1839-10-29
Rygtet om at det kommende Aar vil medbringe mange Forandringer i Organisationen og Personalet af Kollegierne vinder mere Tiltro. (Alt. Merk.) Atter klages i Kbbye over, at en Skildvagt har drevet sin militære Jver for vidt og mishandlet en Bondedreng, det kom kjørende gjennem Vesterport. Den Mishandlede steeg halv afmægtig ned af Vognen og havde blandt andre Slag erholdt en betydelig Læsion i Hovedet, hvoraf Blodet strømmede. De uddeelte Slag vare saa stærke, at Bajonetten høiedes derved. Menigmand troer i Almindelighed, at Omvexlingen af de inddragne 10 Rbdsedler og Kobbermarktegn skal skee inden 31. October: dette er imidlertid ilke Tilfældet, idet den Kongel. Bekjendtgjørelse af 20 April d. A. bestemmer, at Omvexlingen af bemeldte Sedler og Tegn først ophører med 30. November d. A., hvorimod samme overeensstemmende med Plakaten af 14. Aug. d. A. fremdeles indtil d. 29. Februar 1840 kunne modtages ved Skatters Betaling i de Kongl. Kasser. (H. A.)